***Skrik 2*** (originaltittel: ***Scream 2***) er en amerikansk slasher-film som er skrevet av Kevin Williamson og regissert av Wes Craven. Filmen hadde premiere 12. desember 1997 og er oppfølgeren til *Skrik*, som hadde premiere i 1996. Filmen følger Sidney Prescott (spilt av Campbell), som studerer ved den fiktive Windsor College og som blir forfulgt av en copycat-morder kalt Ghostface. Handlingen er lagt til to år etter handlingen fra den første filmen Skrik.

Rollebesetning
--------------

Hovedrollen spilles av Neve Campbell, mens andre sentrale roller spilles av David Arquette, Courteney Cox, Matthew Lillard, Skeet Ulrich, Rose McGowan og Jamie Kennedy.

Handling
--------

Maureen Evans og Phil Stevens studerer ved Windsor College, og en kveld deltar de på en forhåndsvisning av en skrekkfilm. I løpet av filmen må Phil innom et toalett, og blir drept av Ghostface. Ghostface går deretter inn på kino, og setter seg ved siden av Maureen, som tror dette er Phil som forsøker å skremme henne ved å gå med en maske. Hun oppdager blod på klærne hans, og Ghostface knivstikker henne flere ganger. Publikum tror først at dette bare er et triks for å skaffe mer publisitet til fimen, frem til Maureen faller død og blodig om rett foran kino-lerettet.

Dagen etter kommer flere nyhetsmedier, inkludert journalist Debbie Salt (spilt av Laurie Metcalf) til Windsor College der den nå 19 år gamle Sidney Prescott (spilt av Neve Campbell) studerer sammen med sin beste venn Hallie McDaniel, hennes nye kjæreste Derek Feldman, Randy Meeks (en overlevende fra den første filmen) og Dereks beste venn Mickey Altieri. To andre overlevende fra Skrik kommer dit: politimann Dwight "Dewey" Riley (spilt av David Arquette) for å hjelpe Sidney. TV-reporter Gale Weathers (spilt av Courteney Cox) skal dekke saken. Gale fosøker å iscenesette en konfrontasjon mellom Sidney og Cotton Weary (spilt av Liev Schreiber) som forsøker å få berømmelse etter å ha blitt frikjent for drapet på Sidneys mor, Maureen Prescott. Etter at Gale forsøker å arrangere et møte mellom Sidney og Cotton, får Sidney nok og slår til Gale foran et TV-kamera.

Senere samme kveld drar Sidney på fest sammen med Hallie. Ghostface dreper en student Cici Cooper. Etterpå blir Sidney angrepet av Ghostface, men kjæresten Derek griper inn. Derek blir skadet, men Ghostface stikker av når politiet dukker opp. Gale Weathers kommer med en teori om at Ghostface angriper studenter som har samme navn som drapsofferene fra Skrik. Gale, Dewey og Randy har en diskusjon når Ghostface ringer dem, og antyder at han holde øye med dem. Gale og Dewey begynner å lete etter morderen, samtidig som Randy fortsetter å snakke med morderen i telefonen. Samtidig som Gale og Dewey er opptatt, blir Randy dratt inn i en kassebil og brutalt drept.

Den kvelden blir Dewey og Gale angrepet, Dewey blir knivstukket, og Gale stikker av. To politimenn kjører Sidney og venninnen Hallie til en lokal politistasjon, men Ghostface slår til igjen. I den påfølgende kampen blir Ghostface slått bevisstløs, men gjenvunner snart bevissthet og dreper Hallie, men Sidney kommer seg unna. Senere går Sidney til skolen, og finner Derek bundet fast. Sidney begynner å hjelpe ham løs, men Ghostface dukker opp igjen. Drapsmannen avslører seg selv som Mickey Altieri, og han skyter Derek. Mickey planlegger å gi all volden i filmer og dataspill skylden for drapene. Han introduserer sin medskyldige. Sidney kjenner henne igjen som Mrs. Loomis, moren til Billy Loomis, som ønsker hevn mot Sidney fordi hun drepte Billy.

Mrs. Loomis forråder Mickey, og skyter ham. Når Mickey kollapser skyter han Gale ved et uhell, og hun faller ned fra en scene. Sidney og Mrs. Loomis slåss, og Cotton griper inn. Han skyter Mrs. Loomis i halsen, og de oppdager at Gale fremdeles er i live. Mickey dukker plutselig opp igjen og angriper dem, men Gale og Sidney skyter ham. Sidney går deretter tilbake til Mrs. Loomis, og sørger for at Loomies faktsk er død ved å skyte henne en gang i hodet. Senere ber Sidney alle journalistene om å rette alle deres spørsmål til Cotton, og gir ham berømmelsen han har lyst på, samtidig som hun fjerner all oppmerksomhet fra seg selv når hun forlater området.

Oppfølgere
----------

Filmen har senere fått oppfølgerne *Skrik 3* (2000) og *Skrik 4* (2011).

Rolleliste
----------

* Neve Campbell som Sidney Prescott
* David Arquette som Dwight "Dewey" Riley
* Courteney Cox som Gale Weathers
* Jamie Kennedy som Randy Meeks
* Jerry O'Connell som Derek Feldman
* Elise Neal som Hallie McDaniel
* Timothy Olyphant som Mickey Altieri
* Sarah Michelle Gellar som drapsoffer Cici Cooper.
* Liev Schreiber som Cotton Weary
* Laurie Metcalf som Mrs. Loomis
* Philip Pavel som politimann.
* Christopher Doyle som politimann.

Referanser
----------

1. ↑  ; besøksdato: 8. april 2016.
2. ↑  «Scream 2». *Internet Movie Database* **(flere språk)**. Besøkt 14. januar 2020.
3. ↑  «Scream 2». *FilmAffinity* **(spansk)**. Besøkt 14. januar 2020.
4. ↑  «Kezyk 2». *Stopklatka* **(polsk)**. Besøkt 14. januar 2020.
5. ↑  «Scream 2». *AlloCiné* **(fransk)**. Besøkt 14. januar 2020.
6. ↑  «Scream 2». *Online-Filmdatenbank* **(tysk)**. Besøkt 14. januar 2020.
7. 1 2 3   (på en) *Scream 2*, Scream, Composer: Marco Beltrami. Screenwriter: Kevin Williamson. Director: Wes Craven, 10. desember 1997, Wikidata Q270599,
8. 1 2 3 4 5 6 7 8 9 10 11 12 13 14 15 16 17 18 19 20 21 22 23  ; besøksdato: 8. april 2016.
9. ↑  ; besøksdato: 8. april 2016.
10. 1 2 3 4 5 6 7 8   (på cs) *ČSFD*, 2001, Wikidata Q3561957,
11. ↑  ; arkiveringsdato: 23. mai 2012; arkiv-URL: .
12. ↑  ; arkiveringsdato: 23. mai 2012; arkiv-URL: .
13. 1 2   Internet Movie Database, «Scream 2», verkets språk engelsk, besøkt 14. januar 2020[Hentet fra Wikidata]

Eksterne lenker
---------------

* (en) Offisielt nettsted Rediger på Wikidata
* (en) *Scream 2* på Internet Movie Database Rediger på Wikidata

* (no) *Scream 2* hos Filmfront Rediger på Wikidata

* (sv) *Scream 2* i Svensk Filmdatabas Rediger på Wikidata

* (da) *Scream 2* i Danmark Nationale Filminstitut Rediger på Wikidata

* (en) *Scream 2* på AllMovie Rediger på Wikidata

* (fr) *Scream 2* på Allociné Rediger på Wikidata

* (nl) *Scream 2* på MovieMeter Rediger på Wikidata

* (en) *Scream 2* på Turner Classic Movies Rediger på Wikidata

* (en) *Scream 2* på American Film Institute Rediger på Wikidata

* (en) *Scream 2* på Rotten Tomatoes Rediger på Wikidata
* Wikiquote: Scream 2 – sitater

|  |  |
| --- | --- |
| Oppslagsverk/autoritetsdata | VIAF **·** LCCN **·** BNF **·** BNF (data) **·** MusicBrainz
 |